钦定古今图书集成/理学汇编/文学典/第114卷 > 唐献可
## 钦定古今图书集成/理学汇编/文学典/第114卷 > 唐献可

按《列朝诗集》：“献可字君俞，武进人。荆川先生顺之之
曾孙，太常少卿鹤征之孙，庶吉士效纯之子也。读书
任侠，畜声伎，鉴别古书画器物，家畜女伎，极园亭歌
舞之胜。风流好事，甲于江左。崇祯初，诣阙为荆川请
谥，不就。荫叙归而家益落。有大志，无所展，怅怏而卒，
士论惜之。有三才子：宇昭、宇量、宇全，皆以制科有闻。”